جیھانی ئەڤەتار: دوایین ملکەچپێکەری ھەوا

جیھانی ئەڤەتار: دوایین ملکەچپێکەری ھەوا لە جیھانێکی خەیاڵیدا ڕوودەدات کە بە سود وەرگرتن لە کولتوورەکانی ڕۆژھەڵاتی ئاسیا دروستکراوە. ئەم جیھانە لە چوار نەتەوەی سەرەکی پێکھاتووە کە لەسەر بنەمای چوار توخمە کلاسیکییەکان دامەزراوە: ڕەوەندی ھەوا، شانشینی زەوی، نەتەوەی ئاگر و ھۆزی ئاو. نەتەوەی پێنجەم کە کۆماری یەکگرتووی نەتەوەکانە لە زنجیرەی ئەنیمەیشنیی ئەفسانەی کۆرادا ناسێنراوە، و کۆکراوەی چوار نەتەوە سەرەکییەکەیە.

دروستکەرانی زنجیرەکە مایکڵ دانتێ دیمارتینۆ و برایان کۆنێتزکۆ، سوودیان لە کولتوورە مێژوویی و دێرینەکانی ئاسیا وەرگرتووە بۆ پەرەپێدانی تۆن و شێوازێکی تایبەت بە جیھانە کۆکراوەکە. کلتووری چینی کاریگەری باڵادەستی جیھانەکەیە، ھەرچەندە کولتوورە جۆراوجۆرەکانی ڕۆژھەڵاتی ئاسیا، باشووری ئاسیا، باشووری ڕۆژھەڵاتی ئاسیا و ئەمریکای باکووریشی تێدا دەردەکەوێت. زۆرێک لە کارەکتەرەکانی جیھانی ئەڤەتار توانایەکی تایبەتیان ھەیە بۆ «ملکەچپێکردن» و دەستکاریکردنی ئەو توخمانەی کە پەیوەندی بە نەتەوەکەیانەوە ھەیە. کەسێک بە ناوی ئەڤەتار توانای ئەوەی ھەیە ھەر چوار توخمەکە ملکەچ پێبکات. زنجیرەی ئەڤەتار: دوایین ملکەچپێکەری ھەوا دوای ١٠٠ ساڵ لە جینۆسایدکردنی ڕەوەندی ھەوا لەلایەن نەتەوەی ئاگرەوە ڕوودەدات.

 تێڕوانینی گشتی 
 40px ڕەوەندی ھەوا 
ڕەوەند یان کۆچەرییەکانی ھەوا، خاوەنی کولتوورێکن کە لە ژێر کاریگەری کۆمەڵگەی دەروێشەکانی شاوڵین و ئایینی بودایی تبتن، ھەروەھا لایەنی ئایینی ھیندۆسی لە بیروباوەڕی ڕەوەندی ھەوا جێگیرکراوە.

 40px شانشینی زەوی 
شانشینی زەوی نەتەوەیەکی فراوانە کە چەندین کولتووری جیھانی ڕاستەقینە لەخۆدەگرێت، دیارترینیان ئیمپراتۆریەتیی مینگ و ئیمپراتۆریەتیی چینگە لە چین. با سینگ سێ کە پایتەختی شانشینی زەوییە، بنکەکەی لەسەر شاری پەکین و شاری قەدەغەکراو دامەزراوە. دوورگەی کیۆشی سەر بە شانشینی زەوی، لەسەر سەردەمی دەرەبەگایەتیی ژاپۆنی دروستکراوەتەوە.
 40px نەتەوەی ئاگر 
نەتەوەی ئاگر وڵاتێکی دوورگەییە کە لە ژێر کاریگەری سەربازی ئیمپراتۆریی ژاپۆنی و جلوبەرگ و تەلارسازی چینیدایە.

 40px ھۆزەکانی ئاو 
ھۆزەکانی ئاو کۆمەڵگەیەکن کە دەکەونە ناوچە جەمسەرییەکان، ھۆزی ئاوی باشوور لە گوندی بچووک پێکھاتووە، و ھۆزی ئاوی باکووریش شارێکی فراوانی سەھۆڵ و بەفری لەخۆگرتووە.

 کۆماری یەکگرتووی نەتەوەکان 

کۆماری یەکگرتووی نەتەوەکان لەلایەن ئەڤەتار ئانگەوە دوای کۆتایی ھاتنی جەنگی ١٠٠ ساڵە دامەزراوە. شارستانیەتییەکە کە بەم شێوەیە پێناسە کراوە: «مانھاتن ئەگەر لە ئاسیا بووایە»، ئیلھامەکەی لە ساڵانی ١٩٢٠ وەرگیراوە و کاریگەرییەکانی تەلارسازی ئەمریکی و ئەوروپی لە قۆناغی ئەو سەردەمەدا لەخۆ دەگرێت. دیزاینی ھێزی پۆلیسیی کانزا ملکەچپێکەرەکان لەسەر بنەمای جلوبەرگی پۆلیسی شاری نیویۆرک لە ساڵانی ١٩٢٠ داندراوە.

 ئەمانەش ببینە 
 ئەڤەتار: دوایین ملکەچپێکەری ھەوا
 ئەفسانەی کۆرا

 سەرچاوەکان 

پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:بەرنامە تەلەڤیزیۆنییەکان بە زمانی ئینگلیزی
پۆل:بەرنامە تەلەڤیزیۆنییەکان کە خەڵاتی پیبۆدییان وەرگرتووە
پۆل:زنجیرەیەکی ئەنیمەیشنی ئەمریکی ساڵی ٢٠٠٠
پۆل:بەرنامەی ڕەسەنی نیکلۆدیۆن لە دەیەی ٢٠٠٠
پۆل:یەکەم دەرکەوتنی زنجیرە تەلەڤیزیۆنییەکانی ئەمریکا لە ساڵی ٢٠٠٥
پۆل:ئەو زنجیرە تەلەڤیزیۆنییانەی ئەمریکا کە لە ساڵی ٢٠٠٨ کۆتایی دێت
پۆل:ئاڤاتار: دوایین ملکەچپێکەری ھەوا
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:زانستی ئەفسانەکان لە کلتورە گەلییەکاندا
پۆل:زنجیرە تەلەڤیزیۆنییە ئەنیمەیشنەکانی ڕۆژاوا کە کاریگەری ئەنیمێیان لەسەرە
پۆل:ئەنیمەیشنییە ڕۆژاواییەکان کە کاریگەری ئەنیمێیان لەسەرە
پۆل:بەرنامە ڕەسەنەکانی نیکلۆدیۆن لە دەیەی ٢٠٠٠
پۆل:زنجیرە تەلەڤیزیۆنییە ئەمریکییەکان کە لە ساڵی ٢٠٠٨ کۆتاییان پێ ھاتووە